Document ID: /roh_data/filtered/fineweb-2-filterrobots_roh.jsonl.gz/35298

Paul Mathias Cathomas
Nums locals dalla vischnaunca Sumvitg
Sursilvan
Vischnaunca Sumvitg, 2016, numer d’empustaziun 20161221
Sco il finistrel resgiaus a maun atras la preit per encurir glisch, ha era Paul Mathias Cathomas tschercau da sclarir certs misteris zuppai el stgir davos la preit da nos antenats. El ei naschius 1938, da propi ell’ucliva da Val, ed ha passentau ses emprems 45 onns leu en Val Sumvitg. Il liung viadi da scola a pei en tuttas auras cun vestgadira da lu, entochen Surrein e dus onns a Sumvitg, ha endiriu el gia duront si’affonza. Vinavon han ton la natira e l’urdadira da muntogna, sco il stuer sedustar da bovas e lavinas, imprimiu el per veta duronta.